Številka: 330-43/2024/20

Datum: 26. 6. 2024

**PROGRAM ODPRAVE POSLEDIC ŠKODE V KMETIJSTVU ZARADI POZEBE OD 3. DO 7. APRILA 2023, NEURIJ S TOČO OD 10. MAJA DO 1. AVGUSTA 2023 IN POPLAV OD 3. DO 6. AVGUSTA IN OD 28. DO 31. AVGUSTA 2023**

# UVOD

V letu 2023 so primarno kmetijsko proizvodnjo prizadeli dve slabi vremenski razmeri, ki ju je mogoče enačiti z naravnimi nesrečami v obliki pozebe in neurij s točo ter naravna nesreča v obliki poplav. Posledice omenjenih izrednih dogodkov so bile za kmetijsko proizvodnjo tako obsežne da so bile v skladu s tretjim odstavkom 35. člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A; v nadaljnjem besedilu: ZOPNN) razglašene za naravno nesrečo.

Oceno neposredne škode v tekoči kmetijski proizvodnji zaradi posledic pozebe od 3. do 7. aprila 2023 (v nadaljnjem besedilu: ocena škode zaradi pozebe), je Vlada Republike Slovenije (v nadaljnjem besedilu: vlada) potrdila na 93. redni seji 29. 2. 2024 pod točko 1.7 s sklepom št. 84400-3/2024/3, z dne 29. 2. 2024.

Oceno neposredne škode v tekoči kmetijski proizvodnji zaradi posledic neurij s točo v obdobju od 10. maja do 1. avgusta 2023 (v nadaljnjem besedilu: ocena škode zaradi neurij s točo), je vlada potrdila na 93. redni seji 29. 2. 2024 pod točko 1.8 s sklepom št. 84400-4/2024/3, z dne 29. 2. 2024.

Oceno neposredne škode v tekoči kmetijski proizvodnji zaradi posledic poplav za obdobje od 3. do 6. avgusta in od 28. do 31. avgusta 2023 (v nadaljnjem besedilu: ocena škode zaradi poplav), je vlada potrdila na 93. redni seji 29. 2. 2024 pod točko 1.9 s sklepom št. 84400-5/2024/3, z dne 29. 2. 2024.

Ocene škode zaradi pozebe, neurij s točo in poplav presegajo 0,3 promila načrtovanih prihodkov državnega proračuna za leto 2023, kar pomeni, da je v skladu z ZOPNN dosežen limit za potrditev značaja vremenskih razmer kot neugodnih vremenskih razmer, ki jih je mogoče enačiti z naravnimi nesrečami.

Namen tega programa je zagotovitev stabilnih razmer in omejitev gospodarske škode na najbolj prizadetih in ogroženih kmetijskih gospodarstvih, ki so utrpela škodo v primarni kmetijski proizvodnji zaradi pozebe, neurij s točo ali poplav leta 2023.

Cilj tega programa je dodelitev finančne pomoči prizadetim kmetijskim gospodarstvom za izpad dohodka za tiste kmetijske pridelke, katerih kmetijska proizvodnja je bila zaradi pozebe, neurij s točo ali poplav leta 2023 zmanjšana za 80 % ali več običajne letne kmetijske proizvodnje.

Finančna pomoč se bo dodelila za škodo zaradi:

* pozebe na skupno 822,74 ha kmetijskih površin 307 oškodovancem;
* neurij s točo na skupno 4.445,07 ha kmetijskih površin 1.301 oškodovancu in
* poplav na skupno 1.609,46 ha kmetijskih površin 459 oškodovancem.

# PRAVNE PODLAGE

Ta program je pripravljen na podlagi 36. člena ZOPNN ter v zvezi s sklepom vlade št. 84400-3/2024/3, z dne 29. 2. 2024, sklepom vlade št. 84400-4/2024/3, z dne 29. 2. 2024 in sklepom vlade št. 84400-5/2024/3, z dne 29. 2. 2024.

Ocene škode zaradi pozebe, neurij s točo in poplav so pripravljene v skladu z določbami ZOPNN, Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22; v nadaljnjem besedilu: ZVNDN) ter Uredbe o metodologiji za ocenjevanje škode (Uradni list RS, št. 67/03, 79/04, 33/05, 81/06 in 68/08; v nadaljnjem besedilu: uredba o metodologiji).

S tem programom se državna pomoč za odpravo posledic škode zaradi pozebe in neurij s točo v kmetijski proizvodnji leta 2023 (v nadaljnjem besedilu: državna pomoč za pozebo in neurja s točo) upravičencem, ki izpolnjujejo merila iz Priloge I Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjene z Uredbo Komisije (EU) 2023/2607 z dne 22. novembra 2023 o popravku Uredbe (EU) 2022/2472 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2023/2607 z dne 23. 11. 2023), (v nadaljnjem besedilu: Uredba 2472/2022/EU) dodeli v skladu s 25. členom Uredbe 2472/2022/EU.

S tem programom se državna pomoč za pozebo in neurja s točo v kmetijski proizvodnji leta 2023 upravičencem, ki ne izpolnjujejo meril iz Priloge I Uredbe 2472/2022/EU dodeli v skladu z oddelkom 1.2.1.2 Sporočila Komisije Smernice o državni pomoči v kmetijskem in gozdarskem sektorju ter na podeželju (UL C št. 485 z dne 21. 12. 2022, str. 1; v nadaljnjem besedilu: Smernice EU).

S tem programom se državna pomoč za odpravo posledic škode zaradi poplav v kmetijski proizvodnji leta 2023 (v nadaljnjem besedilu: državna pomoč za poplave) upravičencem dodeli v skladu s 37. členom Uredbe 2472/2022/EU.

Državna pomoč za pozebo, neurja s točo in poplave se posameznim upravičencem dodeli tako, da višina teh sredstev ne presega omejitev, določenih v Uredbi 2472/2022/EU oziroma Smernicah EU, ter je sorazmerna z višino ocenjene škode upravičencu.

Državna pomoč se v skladu s 34. členom ZOPNN zagotovi v letu 2024.

# VREMENSKE RAZMERE V LETU 2023

## Pozeba od 3. do 7. aprila 2023 in stanje kmetijskih rastlin

Po podatkih Agencije Republike Slovenije za okolje (v nadaljnjem besedilu: ARSO), so vremenske razmere od 3. do 7. aprila 2023, na Štajerskem, v Posavju, notranjosti Istre in okolici Ljubljane, zaznamovale nizke temperature:

<https://meteo.arso.gov.si/uploads/probase/www/climate/text/sl/weather_events/hladno-vreme_3-7apr2023.pdf>.

Po podatkih Kmetijsko gozdarske zbornice Slovenije (v nadaljnjem besedilu: KGZS) na legah v Sloveniji (na primer Blokah), kjer se drevesa še niso razcvetela, nizke temperature niso vplivale na rastline. Temperature pod lediščem, ki so jih zaznali na ravninskih in nižinskih delih Vipavske doline in zmrziščih v Slovenski Istri, pa so imele vpliv na sadna drevesa, ki so bila v fazi cvetenja. Škoda je nastala predvsem na zgodaj cvetočih sadnih vrstah kot so marelice, mandlji, breskve, zgodaj cvetoče češnje ter na sadnih drevesih, ki so bili v fazi odganjanja, to so kakiji in aktinidije.

Kdaj je določena rastlina iste sadne vrste in sorte v določeni razvojni fazi, je odvisno tudi od lege. Na nekoliko bolj zaprtih, hladnih legah je razvoj poznejši in take lege po navadi utrpijo manj škode po spomladanski pozebi kot tipične sončne sadjarske lege na isti nadmorski višini. Nasade je pred pozebo mogoče zaščititi z oroševanjem, za kar pa je potrebna velika količina vode.

## Neurja s točo leta 2023

Po podatkih ARSO je bilo med 23. 5. in 1. 8. 2023 kar deset izrednih dogodkov z neurji in točo, ki so povzročili škodo na kmetijskih pridelkih. Več informacij o vremenskem dogajanju je na voljo v spodaj navedenih poročilih:

* Neurja 23. maja 2023 <https://meteo.arso.gov.si/uploads/probase/www/climate/text/sl/weather_events/neurja_23maj2023.pdf>.
* Neurja od 7. do 11. junija 2023

<https://meteo.arso.gov.si/uploads/probase/www/climate/text/sl/weather_events/neurja_7-11jun2023.pdf>.

* Vročina in neurja od 21. do 23. junija 2023

<https://meteo.arso.gov.si/uploads/probase/www/climate/text/sl/weather_events/vrocina-neurja_21-23jun2023.pdf> .

* Neurja 27. junija 2023

<https://meteo.arso.gov.si/uploads/probase/www/climate/text/sl/weather_events/neurja_27junij2023.pdf>.

* Neurja 3. julija 2023

<https://meteo.arso.gov.si/uploads/probase/www/climate/text/sl/weather_events/neurja_3julij2023.pdf>.

* Neurja 12. in 13. julija 2023

<https://meteo.arso.gov.si/uploads/probase/www/climate/text/sl/weather_events/neurja_12in13julij2023.pdf>.

* Neurja in vročina med 15. in 19. julijem 2023

<https://meteo.arso.gov.si/uploads/probase/www/climate/text/sl/weather_events/neurja-vrocina_15-19julij2023.pdf>.

* Neurja od 20. do 22. julija 2023

<https://meteo.arso.gov.si/uploads/probase/www/climate/text/sl/weather_events/neurja_20-22julij2023.pdf>.

* Neurja od 24. do 26. julija 2023

<https://meteo.arso.gov.si/uploads/probase/www/climate/text/sl/weather_events/neurja_24-26julij2023.pdf>.

* Neurja 30. julija in 1. avgusta 2023

<https://meteo.arso.gov.si/uploads/probase/www/climate/text/sl/weather_events/neurja_30jul-in-1avg2023.pdf>.

Po podatkih KGZS so neurja s točo povzročila izpad dohodka na poljščinah, vrtninah, sadju, vinski trti, koruzi in žitih. Ponekod je bil izgubljen ves pridelek.

## Poplave leta 2023 in stanje kmetijskih rastlin

Med 3. in 6. avgustom 2023 so Slovenijo zajele obilne padavine z nevihtami, močnimi nalivi in plohami. V noči s 3. na 4. avgust so padavine izjemnih intenzitet zajele porečja na širšem območju Kamniško-Savinjskih Alp, Karavank s Koroško in Savinjsko dolino, Škofjeloškega, Cerkljanskega in Polhograjskega hribovja. Predhodno namočena porečja (posledica julijskih padavin s številnimi neurji) so v 6 do 12 urah prejela med 150 in 200 mm dežja, ki je povzročil silovit porast številnih hudournikov, manjših vodotokov in rek. Tridnevni seštevek padavin po celotni Sloveniji je znašal kar do 300 mm dežja.

Prav tako so obilne padavine s plohami in nevihtami, ki so zajele Slovenijo med 28. in 31. avgustom 2024, povzročile razlivanje rek ter poplavljanje njivskih in drugih kmetijskih površin. Zaradi pričakovanih močnih padavin so se prilagajale tudi stopnje vremenskih opozoril glede na razvoj situacije in ranljivost območij, in sicer je bilo 28. avgusta opozorilo najvišje (rdeče) oziroma druge najvišje stopnje (oranžno), naslednji dan druge najvišje (oranžno) in najnižje stopnje (rumeno), zadnji dan pa najnižje stopnje (rumeno) in še to le za južni regiji.

Več informacij je na voljo v poročilih, ki jih je izdala ARSO in so dostopni na spletni strani:

<https://meteo.arso.gov.si/uploads/probase/www/climate/text/sl/weather_events/padavine_3-6avg2023_v29sep2023.pdf>,

<http://www.arso.gov.si/vode/poro%C4%8Dila%20in%20publikacije/Porocilo_visoke_vode_in_poplave_avg2023.pdf> in

<https://meteo.arso.gov.si/uploads/probase/www/climate/text/sl/weather_events/neurja-padavine_28-31avg2023.pdf>

Na spletni strani Direkcije Republike Slovenije za vode so objavljeni letalski posnetki najbolj prizadetih območij na porečjih Mure, Drave in Save. Posnetki prikazujejo obsežnost in območja razlivanja poplavnih voda med 7. in 8. avgustom 2023, ki so bili zajeti v ortofoto posnetkih.

Posnetki so dostopni na spletni strani: <https://poplave2023.evode.si/>

Poplave so med drugim prizadele tudi številne kmetijske kulture. Po podatkih KGZS so mnogi posevki kultur, na katerih je voda stala več kot štiri do pet dni, propadli. Zaradi poznega termina ponovna setev glavnih kultur ni bila več mogoča. Tako je bilo treba počakati, da se je površina primerno osušila, nato pa se odločiti, ali je posevek primeren za spravilo ali je toliko uničen, da ga je treba mulčiti. Poljski pridelki na popolnoma poplavljenih njivah in v poplavljenih skladiščih so bili lahko neprimerni za prehrano ljudi in živali, še posebej v bližini odlagališča odpadkov ali če so se po teh prostorih in njivah razlile fekalije, odpadna olja, kurilno olje, ostanki fitofarmacevtskih sredstev.

# VELIKOST OCENJENE NEPOSREDNE ŠKODE V KMETIJSTVU ZARADI POZEBE, NEURIJ S TOČO IN POPLAV LETA 2023

## Ocena škode (vir: URSZR)

1. Škoda zaradi pozebe ki znaša 25.112.429,19 evra je leta 2023 v 106 občinah prizadela 622 oškodovancev, na skupno 1.933,94 ha kmetijskih površin. Gradivo je dostopno na: <http://vrs-3.vlada.si/MANDAT22/vladnagradiva.nsf/71d4985ffda5de89c12572c3003716c4/bb26e8d7035522d1c1258ad20039e0dc?OpenDocument>
2. Škoda zaradi neurij s točo, ki znaša 44.527.572,08 evra je v 108 občinah prizadela 2811 oškodovancev, na skupno 19.609,92 ha kmetijskih površin. Gradivo je dostopno na: <http://vrs-3.vlada.si/MANDAT22/vladnagradiva.nsf/71d4985ffda5de89c12572c3003716c4/51e520577e8a42edc1258ad3002afac8?OpenDocument>
3. Škoda zaradi poplav, ki znaša 18.738.524,54 evra, je v 103 občinah prizadela1278 oškodovancev, na skupno 10.985,65 ha kmetijskih površin. Gradivo je dostopno na: <http://vrs-3.vlada.si/MANDAT22/vladnagradiva.nsf/71d4985ffda5de89c12572c3003716c4/22bc51bbe8d93a82c1258ad20039f240?OpenDocument>

# VSEBINA PROGRAMA

Vsebino programa odprave posledic škode v kmetijstvu določa 37. člen ZOPNN.

## Kmetijski pridelki, katerih proizvodnja je zaradi pozebe, neurij s točo in poplav zmanjšana za 80 % ali več običajne letne kmetijske proizvodnje

Zaradi pozebe leta 2023 je bila kmetijska proizvodnja zmanjšana za 80 % ali več v 70 občinah. Prizadetih je bilo 307 oškodovancev na skupno 822,74 ha kmetijskih površin. Ocena škode za kmetijske pridelke, katerih kmetijska proizvodnja je bila zaradi pozebe zmanjšana za 80 % ali več, znaša 12.993.375,38 evra.

Zaradi neurij s točo leta 2023 je bila kmetijska proizvodnja zmanjšana za 80 % ali več v 70 občinah. Prizadetih je bilo 1.301 oškodovancev na skupno 4.445,07 ha kmetijskih površin. Ocena škode za kmetijske pridelke, katerih kmetijska proizvodnja je bila zaradi neurij s točo zmanjšana za 80 % ali več znaša 19.153.483,43 evra.

Zaradi poplav leta 2023 je bila kmetijska proizvodnja zmanjšana za 80 % ali več v 76 občinah. Prizadetih je bilo 459 oškodovancev na skupno 1.609,46 ha kmetijskih površin. Ocena škode za kmetijske pridelke, katerih kmetijska proizvodnja je bila zaradi poplav zmanjšana za 80 % ali več znaša 6.124.643,06 evra.

* + 1. **Kmetijski pridelki, katerih proizvodnja je zaradi pozebe zmanjšana za 80 % ali več običajne letne kmetijske proizvodnje**

V tabeli 1 je prikazana ocenjena škoda v evrih po kmetijskih pridelkih, ki so zaradi pozebe poškodovani za 80 % ali več.

Tabela 1: Ocenjena škoda v EUR za tiste kmetijske pridelke, ki so bili poškodovani zaradi pozebe za 80 % ali več

|  |  |
| --- | --- |
| **Kmetijski pridelek** | **Ocenjena škoda (EUR)** |
| Jabolka I. kakovosti | 10.338.765,02 |
| Hruške I. kakovosti | 1.206.206,62 |
| Češnje | 407.133,24 |
| Breskve (namizne) | 347.720,96 |
| Slive in češplje | 154.340,30 |
| Kaki | 147.485,97 |
| Orehi | 131.429,50 |
| Marelice | 116.679,73 |
| Nektarine | 38.754,84 |
| Višnje | 29.173,29 |
| Borovnice gojene | 24.995,40 |
| Maline | 23.563,47 |
| Lešnik v lupini | 11.624,31 |
| Kostanj | 7.226,75 |
| Jagode | 5.561,74 |
| Kivi - aktinidija | 1.684,48 |
| Ribez (črni) | 655,36 |
| Robide | 374,40 |
| **SKUPAJ** | **12.993.375,38** |

Vir: URSZR

Najvišji znesek ocenjene škode pri sadju je na jabolkih I. kakovosti, in sicer v višini 10.338.765,02 evra, sledijo hruške I. kakovosti v višini 1.206.206,62 evra, češnje v višini 407.133,24 evra, breskve (namizne) v višini 347.720,96 evra, slive in češplje v višini 154.340,30 evra, kaki v višini 147.485,97 evra, orehi v višini 131.429,50 evra in marelice v višini 116.679,73 evra. Ocenjena škoda ostalega sadja znaša manj kot 100.000 evrov. Najvišji znesek ocenjene škode pri jagodičevju je na borovnicah, in sicer v višini 24.995,40 evra, sledijo maline v višini 23.563,47 evrov in jagode v višini 5.561,74 evra. Ocenjena škoda ostalega jagodičevja znaša manj kot 5.000 evrov.

V tabeli 2 so prikazane zaradi pozebe poškodovane kmetijske površine v ha za tiste kmetijske pridelke, ki so poškodovani za 80 % ali več.

Tabela 2: Kmetijske površine v ha za tiste kmetijske pridelke, ki so bili zaradi pozebe poškodovani za 80 % ali več

|  |  |
| --- | --- |
| **Kmetijski pridelek** | **Poškodovana površina (ha)** |
| Jabolka I. kakovosti | 632,30 |
| Hruške I. kakovosti | 78,90 |
| Orehi | 24,06 |
| Češnje | 22,95 |
| Breskve (namizne) | 21,70 |
| Slive in češplje | 16,66 |
| Kaki | 9,09 |
| Marelice | 7,72 |
| Višnje | 2,67 |
| Nektarine | 2,25 |
| Lešnik v lupini | 1,76 |
| Borovnice gojene | 1,33 |
| Kostanj | 0,53 |
| Maline | 0,40 |
| Kivi - aktinidija | 0,26 |
| Jagode | 0,08 |
| Ribez (črni) | 0,04 |
| Robide | 0,04 |
| **Skupaj** | **822,74** |

Vir: URSZR

Pri sadju je prizadetih 632,30 ha jabolk I. kakovosti in 78,90 ha hrušk I. kakovosti. Preostalo sadje je poškodovano v obsegu 30 ha in manj. Pri jagodičevju je prizadetih 1,33 ha borovnic in 0,40 ha malin. Preostalo jagodičevje je poškodovano v obsegu 0,10 ha in manj.

* + 1. **Kmetijski pridelki, katerih proizvodnja je** **zaradi neurij s točo** **zmanjšana za 80 % ali več običajne letne kmetijske proizvodnje**

V tabeli 3 je prikazana ocenjena škoda za kmetijske pridelke, ki so zaradi neurij s točo poškodovani za 80 % ali več.

Tabela 3: Ocenjena škoda v evrih za kmetijske pridelke, ki so bili zaradi neurij s točo poškodovani za 80 % ali več

|  |  |
| --- | --- |
| **Kmetijski pridelek** | **Ocenjena škoda (EUR)** |
| Sadno drevje | 6.395.875,81 |
| Grozdje | 4.034.319,57 |
| Koruza | 3.794.969,05 |
| Zelenjadnice | 1.924.892,78 |
| Žita | 1.058.827,17 |
| Poljščine, krmne rastline | 785.363,29 |
| Hmelj | 618.320,63 |
| Sadilni material | 292.139,44 |
| Jagodičevje | 248.775,69 |
| **Skupaj** | **19.153.483,43** |

Vir: URSZR

Najvišji znesek ocenjene škode pri sadnem drevju je na jabolkih I. kakovosti, in sicer v višini 3.199.146,75 evra, sledijo hruške I. kakovosti v višini 941.402,21 evra, breskve (namizne) v višini 756.336,68 evra, kaki v višini 412.021,53 evra ter orehi v višini 206.677,35 evra. Ocenjena škoda na ostalem sadnem drevju znaša manj kot 200.000 evrov. Najvišji znesek ocenjene škode pri grozdju je na belem grozdju za predelavo, in sicer v višini 3.092.752,13 evra. Ocenjena škoda na rdečem grozdju za predelavo znaša 941.567,44 evra. Pri hmelju za pridelavo je najvišji znesek ocenjene škode v višini 618.320,63 evra.

Najvišji znesek ocenjene škode pri jagodičevju je na jagodah, in sicer v višini 122.037,36 evra, sledijo maline v višini 99.980,40 evra in borovnice (gojene) v višini 24.499,45 evra. Ocenjena škoda na ostalem jagodičevju znaša manj kot 2.000 evrov. Najvišji znesek ocenjene škode pri sadilnem materialu je na cepljenkah, in sicer v višini 160.614,00 evra, sledijo podlage v višini 115.608,00 evra ter sadike sadnih vrst v višini 15.917,44 evra.

Najvišji znesek ocenjene škode pri koruzi je na koruzi v zrnju, in sicer v višini 3.358.763,03 evra. Ocenjena škoda na koruzi za silažo znaša 436.206,02 evra. Najvišji znesek ocenjene škode pri žitu je na pšenici (merkantilna), in sicer v višini 735.914,71 evra, sledi ječmen (ozimni) v višini 199.844,62 evra ter tritikala v višini 105.813,79 evra. Ocenjena škoda na ostalem žitu znaša manj kot 10.000 evrov.

Najvišji znesek ocenjene škode pri zelenjadnicah je na čebuli, in sicer v višini 802.918,21 evra, sledi solata v višini 177.104,93 evra, bučke v višini 151.946,55 evra, paradižnik v višini 128.758,41 evrov ter paprika v višini 122.239,82 evra. Ocenjena škoda na ostalih zelenjadnicah znaša manj kot 100.000 evrov. Najvišji znesek ocenjene škode pri poljščinah in krmnih rastlinah je na krompirju (pozni), in sicer v višini 335.765,91 evra, sledijo buče (suho seme) v višini 214.589,01 evra in soja v višini 141.857,08 evra. Ocenjena škoda na ostalih poljščinah in krmnih rastlinah znaša manj kot 500.000 evrov.

V tabeli 4 so prikazane kmetijske površine v ha za tiste kmetijske pridelke, ki so bili zaradi neurij s točo poškodovani za 80 % ali več.

Tabela 4: Kmetijske površine v ha za tiste kmetijske pridelke, ki so bili zaradi neurij s točo poškodovani za 80 % ali več

|  |  |
| --- | --- |
| **Kmetijski pridelek** | **Poškodovana površina (ha)** |
| Koruza | 1.652,19 |
| Grozdje | 1.003,53 |
| Žita | 816,79 |
| Sadno drevje | 465,86 |
| Poljščine, krmne rastline | 293,28 |
| Zelenjadnice | 134,87 |
| Hmelj | 59,39 |
| Sadilni material | 14,39 |
| Jagodičevje | 4,78 |
| **Skupaj** | **4.445,08** |

Vir: URSZR

Pri koruzi je prizadetih 1.329,86 ha koruze v zrnju in 322,33 ha koruze za silažo. Pri žitu je prizadetih 516,14 ha pšenice (merkantilna) in 176,57 ha ječmena (ozimni). Preostalo žito je poškodovano v obsegu 100 ha in manj. Pri poljščinah in krmnih rastlinah je prizadetih 95,52 ha soje in 90,49 ha buč za suho seme. Preostale poljščine in krmne rastline so poškodovane v obsegu 50 ha in manj. Pri zelenjadnicah je prizadetih 69,21 ha čebule in 11,91 ha fižola v zrnju. Preostale zelenjadnice so poškodovane v obsegu 10 ha in manj. Pri grozdju je najbolj prizadeto belo grozdje za predelavo, in sicer v obsegu 754,69 ha. Ocenjena škoda na rdečem grozdju za predelavo je 248,84 ha. Pri sadnem drevju je bilo prizadetih 193,25 ha jabolk I. kakovosti in 57,38 ha hrušk I. kakovosti. Preostalo sadno drevje je bilo poškodovano v obsegu 50 ha in manj. Pri hmelju za pridelavo je bilo prizadetih 59,39 ha. Pri jagodičevju je prizadetih 1,66 ha malin in 1,66 ha jagod. Preostalo jagodičevje je prizadeto v obsegu 1,4 ha in manj. Pri sadilnem materialu je prizadetih 11,56 ha podlag, 2,68 ha cepljenk in 0,15 ha sadik sadnih vrst.

* + 1. **Kmetijski pridelki, katerih proizvodnja je zaradi poplav zmanjšana za 80 % ali več običajne letne kmetijske proizvodnje**

V tabeli 5 je prikazana ocenjena škoda po kmetijskih pridelkih, ki so poškodovani za 80 % ali več.

Tabela 5: Ocenjena škoda po kmetijskih pridelkih, ki so bili zaradi poplav poškodovani za 80 % ali več.

|  |  |
| --- | --- |
| **Kmetijski pridelek** | **Ocenjena škoda (EUR)** |
| Koruza | 1.920.977,39 |
| Zelenjadnice | 1.555.796,28 |
| Jagodičevje | 1.032.286,65 |
| Poljščine, krmne rastline | 907.398,64 |
| Sadno drevje | 311.190,02 |
| Žita | 292.917,47 |
| Hmelj | 97.357,33 |
| Grozdje | 6.719,28 |
| **Skupaj** | **6.124.643,06** |

Vir: URSZR

Najvišji znesek ocenjene škode pri koruzi je na koruzi v zrnju, in sicer v višini 1.658.403,28 evra, in koruzi za silažo v višini 262.574,11 evra. Najvišji znesek ocenjene škode pri žitih je na pšenici (merkantilna), in sicer v višini 153.677,41 evra in ajdi v višini 54.554,30 evra. Ocenjena škoda preostalih žit znaša manj kot 50.000 evrov.

Najvišji znesek ocenjene škode pri zelenjadnicah je na zelju (belo, pozno), in sicer v višini 330.372,27 evra, sledi solata v višini 262.484,64 evra, čebula v višini 146.920,04 evra, por v višini 134.734,80 evra in korenje v višini 126.133,79 evra. Ocenjena škoda preostalih zelenjadnic znaša manj kot 100.000 evrov. Najvišji znesek ocenjene škode pri poljščinah in krmnih rastlinah je na krompirju (pozni), in sicer v višini 360.081,17 evra, sledi soja v višini 267.695,76 evra ter buče (suho seme) v višini 160.115,89 evra. Ocenjena škoda preostalih poljščin in krmnih rastlin znaša manj kot 100.000 evrov.

Najvišji znesek ocenjene škode pri sadnem drevju je na jabolkih I. kakovosti, in sicer v višini 298.040,59 evra, in oljkah v višini 11.357,85 evra. Ocenjena škoda preostalega sadnega drevja znaša manj kot 1.000 evrov. Pri hmelju je bil prizadet hmelj za pridelavo, in sicer v višini 97.357,33 evra. Najvišji in edini znesek ocenjene škode pri grozdju je na belem grozdju za predelavo, in sicer v višini 6.719,28 evra. Najvišji znesek ocenjene škode pri jagodičevju je na jagodah, in sicer v višini 893.538,89 evra, sledijo maline v višini 108.254,79 evra, borovnice (gojene) v višini 30.127,93 evra ter robide v višini 365,04 evra.

* + 1. **Najvišja poškodovanost kmetijskih pridelkov po hektarjih**

V tabeli 6 so prikazane kmetijske površine v ha za tiste kmetijske pridelke, ki so poškodovani za 80 % ali več.

Tabela 6: Kmetijske površine v ha za tiste kmetijske pridelke, ki so bili zaradi poplav poškodovani za 80 % ali več

|  |  |
| --- | --- |
| **Kmetijski pridelek** | **Poškodovana površina (ha)** |
| Koruza | 830,03 |
| Poljščine, krmne rastline | 349,52 |
| Žita | 284,81 |
| Zelenjadnice | 96,21 |
| Sadno drevje | 22,44 |
| Jagodičevje | 15,68 |
| Hmelj | 9,07 |
| Grozdje | 1,69 |
| **Skupaj** | **1.609,45** |

Vir: URSZR

Pri koruzi je prizadetih 639,89 ha koruze v zrnju in 190,14 ha koruze za silažo. Pri poljščinah in krmnih rastlinah je prizadetih 160,80 ha soje in 69,45 ha buč (suho seme). Preostale poljščine in krmne rastline so prizadete v obsegu 50 ha in manj. Pri žitih je prizadetih 102,87 ha pšenice (merkantilna) in 95,32 ha ajde. Preostalo žito je prizadeto v obsegu manj kot 50 ha. Pri zelenjadnicah je prizadetih 20,45 ha zelja (belo, pozno), 12,21 ha čebule ter 10,34 ha korenja. Preostale zelenjadnice so prizadete v obsegu 10 ha in manj. Pri sadnem drevju je prizadetih 18,94 ha jabolk I. kakovosti in 3,19 ha oljk. Preostalo sadno drevje je poškodovano v obsegu 1 ha in manj. Pri jagodičevju je prizadetih 12,11 ha jagod in 1,87 ha malin. Preostalo jagodičevje je prizadeto v obsegu 1,7 ha in manj. Pri hmelju za pridelavo je bilo prizadetih 9,07 ha. Pri grozdju je prizadeto belo grozdje za predelavo, in sicer v obsegu 1,69 ha.

## Občine, v katerih je nastala škoda v kmetijstvu leta 2023

* + 1. **Občine, v** katerih **je nastala škoda v kmetijstvu zaradi pozebe leta 2023**

V tabeli 7 je prikazana ocenjena škoda in velikost poškodovanih kmetijskih površin v ha po občinah.

Tabela 7: Ocenjena škoda in velikost zaradi pozebe poškodovanih kmetijskih površin v ha po občinah

|  |  |  |
| --- | --- | --- |
| **Občina** | **Ocenjena škoda (EUR)** | **Poškodovana površina (ha)** |
| Brežice | 2.444.349,45 | 155,38 |
| Krško | 1.524.185,20 | 99,94 |
| Slovenska Bistrica | 1.145.013,05 | 68,76 |
| Žalec | 1.017.684,54 | 56,97 |
| Sevnica | 933.341,49 | 59,54 |
| Sveti Andraž v Slov. goricah | 891.301,36 | 52,66 |
| Kostanjevica na Krki | 489.248,70 | 30,51 |

Vir: URSZR

Druge občine imajo ocenjeno škodo v višini manj kot 400.000 evrov.

V tabeli 8 je prikazano število oškodovancev po prizadetih občinah.

Tabeli 8: Število oškodovancev po občinah, ki jih je prizadela pozeba

|  |  |
| --- | --- |
| **Občina** | **Število oškodovancev** |
| Brežice | 49 |
| Sevnica | 16 |
| Krško | 15 |
| Slovenska Bistrica | 14 |
| Koper | 13 |
| Žalec | 13 |
| Lenart | 11 |
| Piran | 11 |
| Sveti Andraž v Slov. goricah | 10 |

Vir: URSZR

V drugih občinah je oškodovancev manj kot 10.

* + 1. **Občine, v katerih je nastala škoda v kmetijstvu zaradi neurij s točo leta 2023**

V tabeli 9 je prikazana ocenjena škoda in velikost poškodovanih kmetijskih površin v ha po občinah.

Tabela 9: Ocenjena škoda in velikost zaradi neurij s točo poškodovanih kmetijskih površin v ha po občinah

|  |  |  |
| --- | --- | --- |
| **Občina** | **Ocenjena škoda (EUR)** | **Poškodovana površina (ha)** |
| Brežice | 3.763.365,78 | 813,57 |
| Krško | 1.315.716,35 | 189,37 |
| Apače | 1.265.725,74 | 535,80 |
| Gornja Radgona | 1.159.555,26 | 433,39 |
| Sveta Ana | 1.064.100,98 | 454,20 |
| Nova Gorica | 909.797,20 | 109,48 |
| Renče-Vogrsko | 890.144,91 | 90,51 |
| Brda | 768.797,03 | 144,29 |
| Sveti Andraž v Slov. goricah | 599.329,45 | 57,76 |
| Cerklje na Gorenjskem | 575.576,88 | 50,21 |

Vir: URSZR

Druge občine imajo ocenjeno škodo v višini manj kot 500.000 evrov.

V tabeli 10 je prikazano število oškodovancev po prizadetih občinah.

Tabela 10: Število oškodovancev po prizadetih občinah, ki so jih prizadela neurja s točo

|  |  |
| --- | --- |
| **Občina** | **Število oškodovancev** |
| Brežice | 210 |
| Krško | 113 |
| Sveta Ana | 98 |
| Brda | 78 |
| Gornja Radgona | 72 |
| Nova Gorica | 60 |
| Apače | 53 |
| Tišina | 52 |
| Podčetrtek | 38 |
| Vojnik | 35 |
| Bistrica ob Sotli | 34 |

Vir: URSZR

V drugih občinah je oškodovancev manj kot 30.

* + 1. **Občine, v katerih je nastala škoda v kmetijstvu zaradi poplav leta 2023**

V tabeli 11 je prikazana ocenjena škoda in velikost poškodovanih kmetijskih površin v ha po občinah.

Tabela 11: Ocenjena škoda in velikost zaradi poplav poškodovanih kmetijskih površin v ha po občinah

|  |  |  |
| --- | --- | --- |
| **Občina** | **Ocenjena škoda (EUR)** | **Poškodovana površina (ha)** |
| Brežice | 1.248.519,94 | 208,93 |
| Ljubljana | 495.985,08 | 53,37 |
| Gorišnica | 313.131,18 | 81,26 |
| Središče ob Dravi | 306.890,95 | 131,64 |
| Sveti Andraž v Slov. goricah | 267.398,30 | 17,61 |
| Markovci | 250.607,95 | 75,07 |
| Kostanjevica na Krki | 231.830,79 | 10,52 |
| Tišina | 220.409,21 | 100,74 |
| Tržič | 217.400,56 | 7,95 |
| Cerklje na Gorenjskem | 216.113,08 | 20,22 |

Vir: URSZR

Druge občine imajo ocenjeno škodo v višini manj kot 200.000 evrov.

V tabeli 12 je prikazano število oškodovancev po prizadetih občinah.

Tabela 12: Število oškodovancev po prizadetih občinah, ki so jih prizadele poplave

|  |  |
| --- | --- |
| **Občina** | **Število oškodovancev** |
| Brežice | 33 |
| Tišina | 33 |
| Žalec | 27 |
| Ljubljana | 24 |
| Starše | 24 |
| Gorišnica | 21 |
| Markovci | 20 |
| Dol pri Ljubljani | 17 |
| Škofja Loka | 14 |
| Nazarje | 12 |
| Sveti Jurij ob Ščavnici | 12 |
| Cerklje na Gorenjskem | 11 |
| Hajdina | 11 |

Vir: URSZR

V drugih občinah je oškodovancev manj kot 10.

## Kmetijska gospodarstva, ki so upravičena do sredstev za odpravo posledic škode v kmetijstvu

* + 1. V skladu z 39. členom ZOPNN je upravičenec do državne pomoči za pozebo, neurja s točo ali poplave:

1. oseba, ki na ozemlju Republike Slovenije obdeluje kmetijska zemljišča in je v času nastanka pozebe, neurij s točo ali poplav kot nosilec kmetijskega gospodarstva vpisana v register kmetijskih gospodarstev (v nadaljnjem besedilu: RKG), ki ga vodi Ministrstvo za kmetijstvo, gozdarstvo in prehrano (v nadaljnjem besedilu: MKGP);
2. pravna oseba, ki na ozemlju Republike Slovenije proizvaja kmetijske pridelke, in je v času nastanka pozebe, neurij s točo ali poplav kot nosilec kmetijskega gospodarstva vpisana v RKG, ki ga vodi MKGP.
   * 1. Oseba iz točke 5.3.1. tega programa je upravičena do državne pomoči iz tega programa, če:
   1. je v postopku izdelave ocene škode zaradi pozebe, neurij s točo ali poplav iz točke 4.1. pod a), b) ali c) tega programa oddala obrazec za prijavo škode »Obrazec 2: ocena škode v tekoči kmetijski proizvodnji na pridelkih, povzročene po naravni nesreči« (v nadaljnjem besedilu: obrazec 2) kot to določajo prvi odstavek 43. člena ZOPNN, 55. člen uredbe o metodologiji in Pravilnik o vsebini in obliki vloge upravičencev za dodelitev sredstev za odpravo posledic škode v kmetijstvu (Uradni list RS, št. [112/03](http://www.uradni-list.si/1/objava.jsp?sop=2003-01-4903), [5/04](http://www.uradni-list.si/1/objava.jsp?sop=2004-01-0202), [34/04 – popr.](http://www.uradni-list.si/1/objava.jsp?sop=2004-21-0046) in [18/05](http://www.uradni-list.si/1/objava.jsp?sop=2005-01-0621)),
   2. so bile njegove kmetijske površine vključene v oceno škode zaradi pozebe, neurij s točo ali poplav iz točke 4.1. pod a), b) ali c) tega programa,
   3. je bila v času pojava pozebe, neurij s točo ali poplav kot nosilec kmetijskega gospodarstva vpisana v RKG kot to določata prvi in drugi odstavek 39. člena ZOPNN,
   4. ni naslovnik neporavnanega naloga za izterjavo na podlagi predhodnega sklepa Evropske komisije, v katerem je pomoč, ki jo je dodelil pristojni organ Republike Slovenije, razglasila za nezakonito in nezdružljivo z notranjim trgom;
   5. zanjo ne velja nobena od okoliščin iz 18. točke 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1), oziroma iz 20. točke Smernic o državni pomoči za reševanje in prestrukturiranje nefinančnih podjetij v težavah (UL C št. 249 z dne 31. 7. 2014, str. 1), razen če je katera od teh okoliščin nastopila zaradi pozebe ali neurij s točo, kar Agencija Republike Slovenije za kmetijske trge in razvoj podeželja (v nadaljnjem besedilu: Agencija) ugotavlja na podlagi zadnjih uradno objavljenih podatkov.
      1. Ne glede na prejšnjo točko se pogoja pod d) in e) iz prejšnje točke ne uporabljata pri državni pomoči za poplave.
      2. V skladu s tretjim odstavkom 39. člena ZOPNN so osebe iz točke 5.3.2. tega programa upravičene do državne pomoči iz tega programa za tiste kmetijske pridelke, za katere iz ocene škode zaradi pozebe, neurij s točo ali poplav iz točke 4.1. pod a), b) ali c) tega programa sledi, da je njihova kmetijska proizvodnja v obdobju ugotavljanja posledic pozebe, neurij s točo ali poplav manjša od običajne letne kmetijske proizvodnje za 80 % ali več.
      3. Običajna letna kmetijska proizvodnja se določi v skladu z 9. točko 4. člena ZOPNN in 45. členom uredbe o metodologiji.
      4. Oseba iz točke 5.3.1. tega programa ni upravičena do državne pomoči iz tega programa:
3. če predhodno ni izvedla vseh agrotehničnih ukrepov, načrtovanih v okviru kmetijske politike prilagajanja podnebnim spremembam, in drugih načrtovanih ukrepov varstva pred naravnimi nesrečami, katerih posledice bi bilo mogoče s temi ukrepi preprečiti ali jih omiliti, kot to določa peti odstavek 3. člena ZOPNN,
4. če je pristojni inšpektor ugotovil, da je proizvajala kmetijski pridelek v letu nastanka škode zaradi pozebe, neurij s točo ali poplav iz točke 4.1. pod a), b) ali c) tega programa v nasprotju s predpisi, ki urejajo varstvo okolja, ali predpisi, ki urejajo varstvo voda, namenjenih oskrbi s pitno vodo na teh kmetijskih zemljiščih, kot to določa šesti odstavek 40. člena ZOPNN,
5. če v postopku izdelave ocene škode zaradi pozebe, neurij s točo ali poplav iz točke 4.1. pod a), b) ali c) tega programa ni oddala obrazca 2,
6. za tiste kmetijske površine, katere niso bile vključene v oceno škode zaradi pozebe, neurij s točo ali poplav iz točke 4.1. pod a), b) ali c) tega programa.
   * 1. Upravičencu se državna pomoč za pozebo in neurja s točo dodeli v skladu s 25. členom Uredbe 2472/2022/EU oziroma oddelkom 1.2.1.2 Smernic EU, ter v skladu z ZOPNN.
     2. Upravičencu se državna pomoč za poplave dodeli v skladu s 37. členom Uredbe 2472/2022/EU in v skladu z ZOPNN.
     3. V skladu z drugo alinejo prvega odstavka 40. člena ZOPNN se upravičencu za odpravo posledic škode v kmetijstvu zaradi pozebe, neurij s točo ali poplav leta 2023 za posamezni kmetijski pridelek dodelijo sredstva v višini do največ:

* 30 % ocene neposredne škode zaradi pozebe, neurij s točo ali poplav iz točke 4.1. pod a), b) ali c) tega programa ali
* 40 % ocene neposredne škode, za območja z omejenimi možnostmi za kmetijsko dejavnost.
  + 1. Neposredna škoda zaradi pozebe, neurij s točo in poplav je končna ocena škode, zaradi pozebe, neurij s točo in poplav iz točke 4.1 pod a), b) ali c) tega programa.
    2. Upravičen strošek, za katerega se nameni državna pomoč za pozebo in neurja s točo, je izpad dohodka zaradi popolnega ali delnega uničenja primarne kmetijske proizvodnje, ki se v skladu z osmim odstavkom 25. člena Uredbe 2472/2022/EU oziroma 352. točko Smernic EU izračuna tako, da se:

1. količine kmetijskih proizvodov, proizvedenih v letu 2023, pomnožene s povprečno prodajno ceno v navedenem letu,

odštejejo od

1. povprečne letne količine kmetijskih proizvodov, proizvedenih od leta 2020 do leta 2022, pomnožene s povprečno prodajno ceno v tem obdobju (v treh letih).
   * 1. Upravičen strošek, za katerega se nameni državna pomoč za poplave, je izpad dohodka zaradi popolnega ali delnega uničenja primarne kmetijske proizvodnje, ki se v skladu z osmim odstavkom 37. člena Uredbe 2472/2022/EU izračuna tako, da se:
2. količine kmetijskih proizvodov, proizvedenih v letu 2023, pomnožene s povprečno prodajno ceno v navedenem letu,

odštejejo od

1. povprečne letne količine kmetijskih proizvodov, proizvedenih od leta 2020 do leta 2022, pomnožene s povprečno prodajno ceno v tem obdobju (v treh letih).
   * 1. Izpad dohodka se izračuna na ravni posameznega kmetijskega pridelka.
     2. Pri izračunu izpada dohodka iz točk 5.3.11. in 5.3.12 se upoštevajo povprečne letne količine kmetijskih proizvodov, proizvedene v triletnem obdobju pred pozebo, neurji s točko in poplavo, in sicer za leto 2020, 2021 in 2022, ter povprečne prodajne cene kmetijskih proizvodov v letih 2020, 2021 in 2022.
     3. V tem programu se za izračun povprečne letne količine kmetijskih proizvodov iz prejšnje točke upoštevajo podatki URSZR v skladu s četrtim in šestim odstavkom 45. člena uredbe o metodologiji.
     4. Povprečna prodajna cena je povprečna cena posameznega pridelka na ravni Slovenije v obdobju od leta 2020 do leta 2022. Podatke o povprečnih prodajnih cenah ministrstvo pridobi v skladu s četrtim in šestim odstavkom 45. člena Uredbe o metodologiji.
     5. Povprečna letna količina kmetijskih proizvodov je povprečen pridelek na ha na ravni Slovenije v obdobju od leta 2020 do leta 2022. Podatke o letnih količinah kmetijskih proizvodov ministrstvo pridobi v skladu s četrtim in šestim odstavkom 45. člena Uredbe o metodologiji.
     6. Z namenom izračuna dejanske izgube dohodka zaradi pozebe, neurij s točo ali poplav upravičenca, se v skladu s šestim pododstavkom osmega odstavka 25. člena Uredbe 2472/2022/EU oziroma 354. točko Smernic EU in šestim pododstavkom osmega odstavka 37. člena Uredbe 2472/2022/EU pri izračunu kmetijske proizvodnje upravičenca uporabi indeks, in sicer tako, da se povprečna letna količina kmetijskih proizvodov pomnoži z deležem pridelka polne rodnosti v odvisnosti od starosti sadovnjaka.
     7. Od zneska izgube dohodka zaradi pozebe, neurij s točo ali poplav se v skladu z osmim odstavkom 25. člena Uredbe 2472/2022/EU oziroma 352. točko Smernic EU in osmim odstavkom 37. člena Uredbe 2472/2022/EU odštejejo vsi stroški, ki niso nastali zaradi pozebe, neurij s točo ali poplav v letu 2023 in bi jih upravičenec imel tudi v drugačnih okoliščinah.
     8. V skladu z drugim pododstavkom osmega odstavka 25. člena Uredbe 2472/2022/EU oziroma v skladu s 355. točko Smernic EU in 37. členom Uredbe 2472/2022/EU velja, da če je upravičenec ustanovljen manj kot tri leta pred datumom pojava pozebe, neurij s točo ali poplav, se sklicevanje na triletno obdobje iz točke 5.3.11. pod b) in točke 5.3.12. pod b) tega programa šteje kot sklicevanje na količino, ki jo proizvede in proda povprečno podjetje enake velikosti kot zadevni upravičenec, torej podjetje v nacionalnem ali regionalnem sektorju, ki ga je prizadela pozeba, neurja s točo ali poplave.
     9. Državna pomoč za pozebo in neurja s točo ter druga prejeta plačila za nadomestilo izgube, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem za škodo, ki je predmet državne pomoči, so omejeni na 80 % izpada dohodka. Intenzivnost pomoči se na območjih z naravnimi omejitvami lahko poveča na 90 %, kot to določa enajsti odstavek 25. člena Uredbe 2472/2022/EU oziroma 357. točka Smernic EU.
     10. Državna pomoč za poplave in druga prejeta plačila za nadomestilo izgube, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem za škodo, ki je predmet državne pomoči, so omejeni na 100 % izpada dohodka kot to določa deseti odstavek 37. člena Uredbe 2472/2022/EU.
     11. Če izračunani skupni znesek državne pomoči po vseh merilih preseže razpoložljiva sredstva, se znesek državne pomoči posameznemu upravičencu sorazmerno zniža tako, da se upošteva korekcijski faktor, ki se določi kot količnik razpoložljivih sredstev za odpravo posledic škode in vsote največjih zneskov državne pomoči, izračunanih v skladu s točko 5.3. tega programa.
     12. Državna pomoč za pozebo in neurja s točo se zmanjša za 50 %, razen če se dodeli upravičencem, ki so sklenili zavarovanje, ki krije najmanj 50 % njihove povprečne letne proizvodnje ali dohodka od proizvodnje in tveganje za primer pozebe ali neurij s točo, kot to določa deseti odstavek 25. člena Uredbe 2472/2022/EU oziroma 358. točka Smernic EU.
     13. Naloge, katerih izvajanje mora na podlagi drugega odstavka 42. člena ZOPNN zagotoviti MKGP v skladu s predpisi, ki urejajo državno upravo, opravi Agencija.
     14. MKGP za potrebe odločanja preda Agenciji podatke o višini izpada dohodka za posamezno kulturo na GERK-u za škodo zaradi pozebe, neurij s točo ali poplav.

## Ocena potrebnih sredstev za odpravo posledic škode zaradi pozebe, neurij s točo ali poplav

* + 1. Za dodelitev državne pomoči za pozebo, neurja s točo in poplave leta 2023 v kmetijski proizvodnji so zagotovljena sredstva v višini 15.702.540 evrov na proračunski postavki 241067 Odprava posledic škode v kmetijstvu ‒ naravne nesreče 4. 8. 2023, NRP 2330-24-0028 Izpad dohodka v kmet. proizvod. – toča, poplave 2023, za leto 2024.
    2. Od tega je za državno pomoč za škodo zaradi pozebe namenjenih do 5.300.000 evrov, za škodo zaradi neurij s točo do 7.800.000 evrov, zaradi poplav do 2.600.000 evrov. Za stroške obdelave vlog pa je namenjenih 2.540 evrov.
    3. Sredstva za dodelitev državne pomoči za poplave v višini 2.600.000 bodo zagotovljena iz proračunske postavke 241067 Odprava posledic škode v kmetijstvu – naravne nesreče 4. 8. 2023, NRP 2330-24-0028 Izpad dohodka v kmet. proizvod. – toča, poplave 2023.
    4. Sredstva za dodelitev državne pomoči za pozebo v višini 5.300.000 evrov in za neurja s točo v višini 7.800.000 evrov bodo prerazporejena iz proračunske postavke 241067 Odprava posledic škode v kmetijstvu – naravne nesreče 4. 8. 2023, NRP 2330-24-0028 Izpad dohodka v kmet. proizvod. – toča, poplave 2023 na novo odprto proračunsko postavko: Odprava posledic pozebe in neurij s točo 2023 in nov projekt: Izpad dohodka v kmet. proizvodnji – pozeba, neurja s točo 2023.

Tabela 10: Razdelitev sredstev tega programa po namenu

|  |  |
| --- | --- |
| **Namen** | **Višina sredstev v letu 2024 (EUR)** |
| Državna pomoč upravičencem za škodo zaradi pozebe | 5.300.000 |
| Državna pomoč upravičencem za škodo zaradi zemeljskih neurij s točo | 7.800.000 |
| Državna pomoč upravičencem za škodo zaradi poplav | 2.600.000 |
| Stroški obdelave vlog | 2.540 |
| **SKUPAJ** | **15.702.540** |

Vir: Ministrstvo za kmetijstvo, gozdarstvo in prehrano ter Agencija

Tabela 11: Podrobnejša razdelitev stroškov obdelave vlog

|  |  |  |  |  |  |
| --- | --- | --- | --- | --- | --- |
| **Specifikacija stroškov** | **Št. enot** | **Cena na enoto brez DDV** | **Cena na enoto z DDV** | **Skupaj**  **(EUR)** | **KONTO** |
| Tisk dokumentov | 2000 | 0,26 | 0,31 | 620 | 4020 |
| Poštnina | 2000 | 0,78 | 0,96 | 1920 | 4022 |
| **SKUPAJ** |  |  |  | **2540** |  |

Vir: Agencija

Dejansko število oškodovancev se bo razlikovalo od skupnega števila oškodovancev iz ocene škode zaradi pozebe, neurij s točo ali poplav iz točke 4.1. pod a), b) in c) tega programa, saj je lahko isti oškodovanec vložil vlogo v postopku izdelave ocene škode zaradi pozebe, neurij s točo in poplav.

## Način izplačila sredstev za odpravo posledic škode zaradi pozebe, neurij s točo ali poplav

* + 1. Upravičencem, ki ne izpolnjujejo meril iz Priloge I Uredbe 2472/2022/EU, se državna pomoč po tem programu dodeli po tem, ko MKGP na osrednjem spletnem mestu državne uprave objavi obvestilo o prejemu odločitve Evropske komisije o združljivosti sheme državne pomoči z notranjim trgom.
    2. Za vlogo za dodelitev državne pomoči po tem programu se šteje izpolnjen obrazec 2 iz priloge 9 uredbe o metodologiji, ki je vložen v skladu Pravilnikom o vsebini in obliki vloge upravičencev za dodelitev sredstev za odpravo posledic škode v kmetijstvu (Uradni list RS, št. [112/03](http://www.uradni-list.si/1/objava.jsp?sop=2003-01-4903), [5/04](http://www.uradni-list.si/1/objava.jsp?sop=2004-01-0202), [34/04 – popr.](http://www.uradni-list.si/1/objava.jsp?sop=2004-21-0046) in [18/05](http://www.uradni-list.si/1/objava.jsp?sop=2005-01-0621)) in ZOPNN.

Vloga za dodelitev državne pomoči po tem programu se vloži na obrazcu 2 iz priloge 9 uredbe o metodologiji.

* + 1. Za dan vložitve vloge se v skladu s 3. točko sklepa vlade iz ocene škode zaradi pozebe, neurij s točo in poplav iz točke 4.1. pod a), b) ali c) tega programa šteje datum prevzema podatkov iz elektronske zbirke podatkov AJDA, ki jo upravlja URSZR (v nadaljnjem besedilu: aplikacija AJDA). Agencija o vlogah vlagateljev odloča na podlagi elektronskih podatkov, prevzetih od URSZR, ki so jih občinske komisije za ocenjevanje škode vnesle v aplikacijo AJDA.
    2. Izpad dohodka, kot je opredeljen v tem programu, potrdi Komisija za odpravo posledic škode v kmetijstvu (v nadaljnjem besedilu: komisija) v skladu z drugim odstavkom 8. člena ZOPNN na podlagi podatkov URSZR.
    3. Agencija izdela predlog dodelitve sredstev za odpravo posledic pozebe, neurij s točo in poplav leta 2023, ga posreduje MKGP, ta pa ga, v skladu z drugim odstavkom 43. člena ZOPNN, predloži komisiji v potrditev pred izdajo odločb o dodelitvi sredstev posameznim upravičencem.
    4. Agencija pri administrativnih kontrolah:
* uporabi podatke iz registra kmetijskih gospodarstev o nosilcih kmetijskih gospodarstev in podatke o vključenosti teh površin v območja z omejenimi dejavniki za kmetijstvo v obdobju nastanka pozebe, neurij s točo ali poplav iz točke 4.1. pod a), b) ali c) tega programa;
* vrednosti pri površinah GERK-ov zaokroži po splošnih pravilih;
* preveri izpolnjevanje zahtev iz predpisov o državnih pomočeh v zvezi z velikostjo podjetij in skupno višino vseh pomoči za iste upravičene stroške;
* preveri, ali ima vlagatelj neporavnan nalog za izterjavo zaradi predhodnega sklepa Evropske komisije o razglasitvi pomoči za nezakonito in nezdružljivo z notranjim trgom;
* preveri, ali je kmetijski inšpektor ugotovil, da je upravičenec proizvajal kmetijski pridelek v obdobju nastanka pozebe, neurij s točo ali poplav iz točke 4.1. pod a), b) ali c) tega programa v nasprotju s predpisi, ki urejajo varstvo okolja, ali predpisi, ki urejajo varstvo voda, namenjenih oskrbi s pitno vodo na teh kmetijskih zemljiščih v skladu s četrtim odstavkom 40. člena ZOPNN.
  + 1. V skladu s 45. členom ZOPNN agencija izda odločbo o upravičenosti do sredstev na podlagi prejetih podatkov o izpadu dohodka in podatkov iz aplikacije AJDA. Odločba vključuje navedbo naziva sheme pomoči, iz katere je bila dodeljena pomoč upravičencu.
    2. Državna pomoč iz tega programa se po izdaji odločbe o dodelitvi sredstev nakaže upravičencu do 31. decembra 2024.
    3. Državne pomoči iz tega programa upravičencu v nobenem primeru ni več mogoče izplačati po 31. maju 2027 (ne glede na morebitno vloženo pravno sredstvo), kot to določa peti odstavek 25. člena Uredbe 2472/2022/EU oziroma 346. točka Smernic EU in četrti odstavek 37. člena Uredbe 2472/2022/EU.

## Poročanje o dodeljeni državni pomoči

Agencija poroča MKGP o dodeljenih državnih pomočeh v skladu s pravilnikom, ki ureja način dajanja podatkov in poročanje o državnih pomočeh s kmetijskega področja.

## Združevanje pomoči

* + 1. Državna pomoč za pozebo in neurja s točo se lahko združuje s katerokoli drugo državno pomočjo ali pomočjo *de minimis* v zvezi z istimi upravičenimi stroški, ki se deloma ali v celoti prekrivajo, samo če s takim združevanjem ne bo presežena največja intenzivnost pomoči iz 25. člena Uredbe 2472/2022/EU oziroma 357. točke Smernic EU.
    2. Državna pomoč za poplave se lahko združuje s katerokoli drugo državno pomočjo ali pomočjo *de minimis* v zvezi z istimi upravičenimi stroški, ki se deloma ali v celoti prekrivajo, samo če s takim združevanjem ne bo presežena največja intenzivnost pomoči iz 37. člena Uredbe 2472/2022/EU in 345. točke Smernic EU.

## Preglednost

MKGP na osrednjem spletnem mestu državne uprave GOV.SI objavi ta program in vse zahtevane informacije o shemah pomoči po tem programu, kot to določa 5. člen Uredbe 2472/2022/EU oziroma oddelek 3.2.4. Smernic EU. Te informacije so na voljo splošni javnosti brez omejitev vsaj deset let od datuma dodelitve pomoči.

## Hramba dokumentacije

Agencija natančne evidence z informacijami in dokazili o posameznih državnih pomočeh hrani še deset let od dneva, ko je bila dodeljena zadnja posamična državna pomoč.